CELEX: 32004R1419
Language: sk
Date: 2004-08-04 00:00:00
Title: Nariadenie Komisie (ES) č. 1419/2004 zo 4. augusta 2004 o pokračovaní uplatňovania viacročných finančných dohôd a ročných finančných dohôd uzatvorených medzi Európskou komisiou zastupujúcou Európske spoločenstvo na jednej strane a Českou republikou, Estónskom, Maďarskom, Lotyšskom, Litvou, Poľskom, Slovenskom a Slovinskom na druhej strane a ktorým sa stanovujú určité výnimky z viacročných finančných dohôd a z nariadenia Rady (ES) č. 1266/1999 a nariadenia (ES) č. 2222/2000

5.8.2004   
            
            
               SK
            
            
               Úradný vestník Európskej únie
            
            
               L 258/11
            
         
      NARIADENIE KOMISIE (ES) č. 1419/2004
   zo 4. augusta 2004
   o pokračovaní uplatňovania viacročných finančných dohôd a ročných finančných dohôd uzatvorených medzi Európskou komisiou zastupujúcou Európske spoločenstvo na jednej strane a Českou republikou, Estónskom, Maďarskom, Lotyšskom, Litvou, Poľskom, Slovenskom a Slovinskom na druhej strane a ktorým sa stanovujú určité výnimky z viacročných finančných dohôd a z nariadenia Rady (ES) č. 1266/1999 a nariadenia (ES) č. 2222/2000
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Zmluvu o pristúpení, najmä na jej článok 41,
   keďže:
   
               (1)
            
            
               Uzatvorili sa viacročné finančné dohody (VFD) a ročné finančné dohody (RFD) medzi Európskou komisiou zastupujúcou Európske spoločenstvo na jednej strane a Českou republikou, Estónskom, Maďarskom, Lotyšskom, Litvou, Poľskom, Slovenskom a Slovinskom (ďalej ako „nové členské štáty“) na druhej strane.
            
         
               (2)
            
            
               V oblastiach, ktoré spadajú do rámca Zmluvy o EÚ, sa vzťah medzi novými členskými štátmi a EÚ bude od 1. mája 2004, kedy tieto štáty vstúpili do EÚ, riadiť právom EÚ. Bilaterálne dohody sa v princípe naďalej uplatňujú bez toho, aby boli potrebné akékoľvek osobitné právne akty, pod podmienkou, že nie sú všeobecne v rozpore so záväzným právom EÚ a predovšetkým s právom ES. V niektorých oblastiach sa VFD a RFD riadia pravidlami, ktoré sú odlišné od práva ES, zároveň však nie sú v rozpore so žiadnymi záväznými ustanoveniami. Napriek tomu je potrebné zohľadniť skutočnosť, že v súvislosti s programom SAPARD by mali nové členské štáty v čo najväčšej miere dodržiavať rovnaké pravidlá ako tie, ktoré sa uplatňujú pre všetky ďalšie oblasti práva ES.
            
         
               (3)
            
            
               Preto je potrebné zabezpečiť pokračovanie uplatniteľnosti VFD a RFD s uplatnením určitých výnimiek, zmien a doplnkov. Zároveň nie sú viac potrebné niektoré ustanovenia vzhľadom na skutočnosť, že ES už nerokuje s tretími krajinami ale s členskými štátmi a že nové členské štáty budú priamo podliehať ustanoveniam v rámci práva ES. Takéto ustanovenia pre VFD by sa preto nemali ďalej uplatňovať.
            
         
               (4)
            
            
               Nariadenie Rady (ES) č. 1266/1999 z 21. júna 1999 o koordinácii pomoci kandidátskym krajinám v rámci predvstupovej stratégie a o zmene a doplnení nariadenia (EHS) č. 3906/89 (1) a nariadenie Komisie (ES) č. 2222/2000 zo 7. júna 2000, ktorým sa stanovujú finančné pravidlá uplatňovania nariadenia Rady (ES) č. 1268/1999 o podpore spoločenstva v oblasti predvstupových opatrení pre poľnohospodárstvo a rozvoj vidieka v kandidátskych krajinách strednej a východnej Európy v predvstupovom období (2) predstavovali pre Komisiu právny základ pri delegovaní manažmentu pomoci v rámci Špeciálneho prístupového programu pre poľnohospodárstvo a rozvoj vidieka (SAPARD) na implementačné agentúry v kandidátskych krajinách podľa konkrétnych prípadov. VFD sa uzatvorili na základe takej možnosti. V súvislosti s členskými štátmi však právo spoločenstva nevyžaduje delegovanie manažérskych postupov ale akreditačný postup na národnej úrovni pre platiace agentúry uvedené v článku 4 nariadenia Rady (ES) č. 1258/1999 o financovaní spoločnej poľnohospodárskej politiky (3). VFD stanovujú v podstate rovnaký akreditačný postup v článku 4 časti A prílohy. V súvislosti s členskými štátmi preto nie je naďalej potrebné zabezpečiť delegovanie manažmentu pomoci. Preto je potrebná výnimka z týchto ustanovení.
            
         
               (5)
            
            
               Dňa 3. marca 2004 Komisia rozhodla o uzatvorení novej dohody pre rok 2003, ktorou sa menia a dopĺňajú RFD na roky 2000, 2001, 2002 a 2003 a VFD s kandidátskymi krajinami. Medzitým nové členské štáty vstúpili do EÚ a nie je priestor pre uzatvorenie ďalších bilaterálnych dohôd medzi EÚ a týmito štátmi v oblastiach, ktoré spadajú pod právomoci EÚ. Preto namiesto uzatvorenia bilaterálnych dohôd s týmito štátmi by mala Komisia zahrnúť podstatu navrhovaných dohôd do tohto nariadenia. Predovšetkým sumy stanovené so zreteľom na RFD 2003 a o ktorých Komisia rozhodla v danom rozhodnutí, by sa teraz mali zahrnúť do tohto nariadenia.
            
         
               (6)
            
            
               Aby sa umožnil plynulý prechod z predvstupových požiadaviek, je potrebné zabezpečiť okamžité nadobudnutie účinnosti a so zreteľom na niektoré ustanovenia, uplatňovanie tohto nariadenia so spiatočnou platnosťou.
            
         
               (7)
            
            
               Zmluva o pristúpení umožňuje Komisii prijať prechodné opatrenia na obdobie troch rokov od dátumu pristúpenia. Vzhľadom na skutočnosť, že niektoré programy na základe VFD/RFD môžu po pristúpení stále pokračovať, je potrebné zabezpečiť uplatniteľnosť tohto nariadenia do 30. apríla 2007.
            
         
               (8)
            
            
               Opatrenia uvedené v tomto nariadení sú v súlade so stanoviskom Výboru pre poľnohospodárske štruktúry a rozvoj vidieka a Výboru pre Európsky poľnohospodársky usmerňovací a záručný fond,
            
         PRIJALA TOTO NARIADENIE:
   Článok 1
   Pokračovanie uplatniteľnosti VFD a RFD po pristúpení
   1.   Bez toho, aby bolo dotknuté pokračovanie platnosti viacročných finančných dohôd (ďalej ako „VFD“) a ročných finančných dohôd (ďalej ako „RFD“), ako sa uvádza v prílohe 1, ktoré boli uzatvorené medzi Európskou komisiou zastupujúcou Európske spoločenstvo na jednej strane a Českou republikou, Estónskom, Maďarskom, Lotyšskom, Litvou, Poľskom, Slovenskom a Slovinskom (ďalej ako „nové členské štáty“) na druhej strane, budú sa tieto dohody naďalej uplatňovať na základe ustanovení tohto nariadenia.
   2.   Články 2 a 4 VFD sa prestanú uplatňovať.
   3.   Nasledujúce ustanovenia prílohy VFD sa prestanú uplatňovať:
   
               a)
            
            
               články 1 a 3 časti A. Všetky odkazy na tieto články vo VFD alebo RFD sa budú chápať vo vzťahu k národnému akreditačnému rozhodnutiu v súlade s článkom 4 časti A;
            
         
               b)
            
            
               článok 14 body 2.6 a 2.7 časti A;
            
         
               c)
            
            
               články 2, 3, 4, 5, 6 a 8 časti C;
            
         
               d)
            
            
               položka 8 časti F;
            
         
               e)
            
            
               časť G.
            
         4.   Článok 12 ods. 2 nariadenia (ES) č. 1266/1999 a článok 3 nariadenia (ES) č. 2222/2000 sa nebudú ďalej uplatňovať pre nové členské štáty v súvislosti so Špeciálnym prístupovým programom pre poľnohospodárstvo a rozvoj vidieka (SAPARD).
   Článok 2
   Výnimky z ustanovení VFD a z nariadenia (ES) č. 2222/2000
   Odlišne od posledného pododseku článku 4 ods. 7 a článku 5 ods. 4 časti A prílohy VFD a článku 5 ods. 4 nariadenia (ES) č. 2222/2000 bude potrebné informovať Komisiu o všetkých úpravách v implementácii alebo v platobných opatreniach Agentúry SAPARD po jej akreditácii.
   Článok 3
   Zmena a doplnok k VFD
   Nasledujúci pododsek sa pridáva k článku 10 ods. 3 časti A prílohy k VFD:
   
      „Avšak úrok, ktorý nebol vyúčtovaný projektmi podporovanými v rámci programu Českej republiky, Estónska, Maďarska, Lotyšska, Litvy, Poľska, Slovenska a Slovinska v tomto poradí, sa Komisii zaplatí v eurách“.
   
   Článok 4
   Zmena a doplnok k článku 2 RFD 2003
   Suma uvedená v článku 2 RFD 2003 pre Českú republiku, Estónsko, Maďarsko, Lotyšsko, Litvu, Poľsko, Slovensko a Slovinsko v tomto poradí sa nahrádza sumami, ktoré sa uvádzajú v prílohe II.
   Článok 5
   Zmena a doplnok k článku 3 RFD 2000–2003
   Na záver článku 3 každej RFD sa pridáva nasledujúci pododsek:
   
      „Akákoľvek časť príspevku spoločenstva, ktorá sa uvádza v článku 2, pre ktorú neboli podpísané žiadne zmluvy s konečnými prijímateľmi k dátumu, ktorý sa uvádza v druhom pododseku, sa oznámi Komisii do troch mesiacov od zistenia tohto množstva“.
   
   Článok 6
   Nadobudnutie účinnosti
   Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskej únie.
   Bude sa uplatňovať odo dňa nadobudnutia účinnosti a bude sa uplatňovať až do 30. apríla 2007. Článok 1 ods. 2, článok 1 ods. 3 a článok 2 sa však budú uplatňovať od 1. mája 2004 a nadobudnutie účinnosti tohto nariadenia v súlade s posledným pododsekom článku 4 ods. 7 a článkom 5 ods. 4 časti A prílohy VFD a článkom 5 ods. 4 nariadenia (ES) č. 2222/2000 sa bude považovať za zaslané v súlade s článkom 2 tohto nariadenia.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 4. augusta 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 161, 26.6.1999, s. 68.
   
      (2)  Ú. v. ES L 253, 7.10.2000, s. 5. Nariadenie naposledy zmenené a doplnené nariadením (ES) č. 188/2003 (Ú. v. EÚ L 27, 1.2.2003, s. 14).
   
      (3)  Ú. v. ES L 160, 26.6.1999, s. 103.
   
      PRÍLOHA I
      1.   ZOZNAM VFD
      Nasledujúce VFD boli uzatvorené medzi Európskou komisiou zastupujúcou Európske spoločenstvo a:
      
                  —
               
               
                  Českou republikou desiateho decembra v roku dvetisíc jeden,
               
            
                  —
               
               
                  Estónskou republikou dvadsiateho ôsmeho mája v roku dvetisíc jeden,
               
            
                  —
               
               
                  Maďarskou republikou pätnásteho júna v roku dvetisíc jeden,
               
            
                  —
               
               
                  Lotyšskou republikou štvrtého júla v roku dvetisíc jeden,
               
            
                  —
               
               
                  Litovskou republikou dvadsiateho deviateho augusta v roku dvetisíc jeden,
               
            
                  —
               
               
                  Poľskou republikou osemnásteho mája v roku dvetisíc jeden,
               
            
                  —
               
               
                  Slovenskou republikou šestnásteho mája v roku dvetisíc jeden a
               
            
                  —
               
               
                  Slovinskou republikou dvadsiateho ôsmeho augusta v roku dvetisíc jeden.
               
            2.   ZOZNAM RFD
      A.   Ročná finančná dohoda 2000
      Nasledujúce RFD na rok 2000 boli uzatvorené medzi Európskou komisiou zastupujúcou Európske spoločenstvo a:
      
                  —
               
               
                  Českou republikou desiateho decembra v roku dvetisíc jeden,
               
            
                  —
               
               
                  Estónskou republikou dvadsiateho ôsmeho mája v roku dvetisíc jeden,
               
            
                  —
               
               
                  Maďarskou republikou pätnásteho júna v roku dvetisíc jeden,
               
            
                  —
               
               
                  Lotyšskou republikou jedenásteho mája v roku dvetisíc jeden,
               
            
                  —
               
               
                  Litovskou republikou dvadsiateho deviateho augusta v roku dvetisíc jeden,
               
            
                  —
               
               
                  Poľskou republikou osemnásteho mája v roku dvetisíc jeden,
               
            
                  —
               
               
                  Slovenskou republikou šestnásteho mája v roku dvetisíc jeden a
               
            
                  —
               
               
                  Slovinskou republikou šestnásteho októbra v roku dvetisíc jeden.
               
            B.   Ročná finančná dohoda 2001
      Nasledujúce RFD na rok 2001 boli uzatvorené medzi Európskou komisiou zastupujúcou Európske spoločenstvo a:
      
                  —
               
               
                  Českou republikou devätnásteho júna v roku dvetisíc tri,
               
            
                  —
               
               
                  Estónskou republikou desiateho júla v roku dvetisíc tri,
               
            
                  —
               
               
                  Maďarskou republikou dvadsiateho šiesteho marca v roku dvetisíc tri,
               
            
                  —
               
               
                  Lotyšskou republikou tridsiateho mája v roku dvetisíc dva,
               
            
                  —
               
               
                  Litovskou republikou osemnásteho júla v roku dvetisíc dva,
               
            
                  —
               
               
                  Poľskou republikou desiateho júna v roku dvetisíc dva,
               
            
                  —
               
               
                  Slovenskou republikou štvrtého novembra v roku dvetisíc dva a
               
            
                  —
               
               
                  Slovinskou republikou sedemnásteho júla v roku dvetisíc dva.
               
            C.   Ročná finančná dohoda 2002
      Nasledujúce RFD na rok 2002 boli uzatvorené medzi Európskou komisiou zastupujúcou Európske spoločenstvo a:
      
                  —
               
               
                  Českou republikou tretieho júna v roku dvetisíc štyri,
               
            
                  —
               
               
                  Estónskou republikou jedenásteho decembra v roku dvetisíc tri,
               
            
                  —
               
               
                  Maďarskou republikou dvadsiateho druhého decembra v roku dvetisíc tri,
               
            
                  —
               
               
                  Lotyšskou republikou dvanásteho mája v roku dvetisíc tri,
               
            
                  —
               
               
                  Litovskou republikou šiesteho júna v roku dvetisíc tri,
               
            
                  —
               
               
                  Poľskou republikou štrnásteho apríla v roku dvetisíc tri,
               
            
                  —
               
               
                  Slovenskou republikou tridsiateho septembra v roku dvetisíc tri a
               
            
                  —
               
               
                  Slovinskou republikou dvadsiateho ôsmeho júla v roku dvetisíc tri.
               
            D.   Ročná finančná dohoda 2003
      Nasledujúce RFD na rok 2003 boli uzatvorené medzi Európskou komisiou zastupujúcou Európske spoločenstvo a:
      
                  —
               
               
                  Českou republikou druhého júla v roku dvetisíc štyri,
               
            
                  —
               
               
                  Estónskou republikou jedenásteho decembra v roku dvetisíc tri,
               
            
                  —
               
               
                  Maďarskou republikou dvadsiateho druhého decembra v roku dvetisíc tri,
               
            
                  —
               
               
                  Lotyšskou republikou prvého decembra v roku dvetisíc tri,
               
            
                  —
               
               
                  Litovskou republikou pätnásteho januára v roku dvetisíc štyri,
               
            
                  —
               
               
                  Poľskou republikou desiateho júna v roku dvetisíc tri,
               
            
                  —
               
               
                  Slovenskou republikou dvadsiateho šiesteho decembra v roku dvetisíc tri a
               
            
                  —
               
               
                  Slovinskou republikou jedenásteho novembra v roku dvetisíc tri.
               
            
   
      PRÍLOHA II
      ROČNÁ FINANČNÁ DOHODA 2003 PREROZDELENIE PRE JEDNOTLIVÉ KRAJINY
      
                  (EUR)
               
            
                  Krajina
               
               
                  Suma
               
            
                  Česká republika
               
               
                  23 923 565
               
            
                  Estónsko
               
               
                  13 160 508
               
            
                  Maďarsko
               
               
                  41 263 079
               
            
                  Lotyšsko
               
               
                  23 690 433
               
            
                  Litva
               
               
                  32 344 468
               
            
                  Poľsko
               
               
                  182 907 972
               
            
                  Slovensko
               
               
                  19 831 304
               
            
                  Slovinsko
               
               
                  6 871 397
               
            
                  Spolu
               
               
                  343 992 726